16.01.2021

**Стратегическӧй водзмӧстчӧмъяс агентство вӧзйис Коми Республикалы сӧвмӧдан проектъяс**

Республикаса Веськӧдлан котырӧн Юрнуӧдысьӧс Медводдза вежысь Игорь Булатов аддзысьліс регионын Стратегическӧй водзмӧстчӧмъяс агентствоӧс петкӧдлысьяскӧд да сёрнитіс накӧд водзӧ ӧтув уджалӧм йылысь.

Стратегическӧй водзмӧстчӧмъяс агентствосӧ 2011 воӧ лӧсьӧдіс Россияса Веськӧдлан котыр. Тайӧ кадӧн агентство ошкис да збыльмӧдіс Россияса регионъяс сӧвмӧдӧм, гражданалысь олӧмсӧ бурмӧдӧм вылӧ веськӧдӧм уна проект. Стратегическӧй водзмӧстчӧмъяс агентство лӧсьӧдіс цифрӧвӧй платформаяс, кӧні чукӧртӧма медся выль да интереснӧй практикаяс, кутшӧмъясӧс бура збыльмӧдӧма канмуын. Сідзжӧ агентство котыртӧ велӧдан уджтасъяс, кӧні велӧдӧ нырччысьясӧс да быдсикас отрасльын аскиа асшӧр уджалысьясӧс.

Республикаын 2020 вося ӧшым тӧлысь помсянь уджӧ босьтчисны регионса 6 петкӧдлысь. Найӧ кутасны курируйтны 5 нырвизь: Елена Рассыхаева, Константин Агафонов да Анна Дёмина – «Социальнӧй проектъяс», Елена Иванова – «Туризм», Дмитрий Ильин – «Кар сӧвмӧдӧм», Сергей Жеребцов – «Предпринимательство да технологияяс». Анна Дёмина сідзжӧ кутас курируйтны «Том йӧзлӧн предпринимательство» нырвизь.

Регионса петкӧдлысьяс висьталісны Игорь Булатовлы проектъяс йылысь, кутшӧмъясӧс найӧ кӧсйӧны медводз збыльмӧдны республикаын. Аддзысьлӧмын участвуйтысьяс вермисны сетны Стратегическӧй водзмӧстчӧмъяс агентстволӧн удж да практикаяс йылысь юалӧмъяс Коми Республикаын федеральнӧй куратор Алексей Коробовлы – сійӧ сёрнитіс видеосвязь пыр.

Анна Дёмина пасйис, мый бура уджалӧм могысь регионса петкӧдлысьяслы колӧ ӧтувтчыны, ӧтув уджавны власьткӧд. Отсавны таын эськӧ вермисны стратегическӧй водзмӧстчӧмъяслӧн клуб да проектнӧй офисъяс, кӧні аскиа асшӧр уджалысьяс, нырччысьяс да быдӧн, коді кӧсйӧ, вермисны велӧдчыны, босьтны колана консультацияяс, а, гашкӧ и, збыльмӧдӧм вылӧ дась проектъяс. Регионса петкӧдлысь вӧзйис лӧсьӧдны регионын стратегическӧй водзмӧстчӧмъяслысь клуб да «Точки кипения».

Сергей Жеребцов, Коми Республикаын предпринимательство сӧвмӧдан шӧринса директор, юӧртіс, мый Шӧринын регыд воссяс коворкинг, кӧні позяс нуӧдны стратегическӧй водзмӧстчӧмъяслӧн клублысь заседаниеяс да велӧдан семинаръяс.

Сыктывкарса сӧветлӧн депутат Дмитрий Ильин висьталіс, мый сійӧ зіля уджалӧ абу коммерческӧй организацияяскӧд. Найӧ унакодь вӧчисны, медым бурмӧдны юркарын олӧмсӧ. Но аслас могӧн сійӧ аддзӧ карса проектъяссӧ сиктъясӧ вуджӧдӧм. Сійӧ кутӧ лача, мый водзмӧстчысь йӧз, Коми Республикаса Веськӧдлан котыр да муниципалитетъясса администрацияяс ӧтув аддзасны районъяснымӧс да республиканымӧс сӧвмӧдан туйяс.

Игорь Булатов ошкис регионса петкӧдлысьяслысь вӧзйӧмъяссӧ. Сійӧ пасйис, мый Стратегическӧй водзмӧстчӧмъяс агентствоса экспертъясӧн вӧзйӧм став нырвизьыс зэв коланаӧсь регионлы. Республикалы колӧны велӧдан практикаясыс да агентствоӧн вӧзйӧм дась проектъясыс.

«Колӧ, медым ті лӧсьӧдінныд тайӧ проектъяс збыльмӧдігӧн, Стратегическӧй водзмӧстчӧмъяс агентствоса бизнес-кейсъяс да вылыс технологияа помшуӧмъяс пыртігӧн ӧтувъя уджсӧ, - пасйис Коми Республикаса Веськӧдлан котырӧн Юрнуӧдысьӧс Медводдза вежысь. – Агентстволӧн позянлунъяс, республикаса специалистъяслӧн, наука туялысьяслӧн экспертнӧй видзӧдлас отсӧгӧн артмас лӧсьӧдны бурджык да гырысьджык проектъяс. Найӧ кутасны сӧвмӧдны республиканымӧс да бурмӧдны йӧзлысь олӧмсӧ».

16.01.2021

**Агентство стратегических инициатив предложило Республике Коми проекты развития**

Первый заместитель председателя Правительства республики Игорь Булатов встретился с региональными представителями АСИ и обсудил с ними перспективы сотрудничества.

Агентство стратегических инициатив создано Правительством России в 2011 году. За это время агентством поддержано и реализовано немало проектов, направленных на развитие регионов России, на улучшение жизни граждан. АСИ созданы цифровые платформы, где собраны самые передовые и интересные практики, успешно реализованные на территориях страны. Также агентство организует образовательные программы, где обучает лидеров и будущих предпринимателей различных отраслей.

В республике с конца декабря 2020 года к работе приступили 6 региональных представителей. Они будут курировать 5 различных направлений: Елена Рассыхаева, Константин Агафонов и Анна Дёмина – «Социальные проекты», Елена Иванова – «Туризм», Дмитрий Ильин – «Городское развитие», Сергей Жеребцов – «Предпринимательство и технологии». Анна Дёмина также будет курировать «Молодёжное предпринимательство».

Региональные представители рассказали Игорю Булатову о проектах, которые они планируют в первую очередь реализовывать в республике. Участники встречи смогли задать вопросы о деятельности и практиках АСИ федеральному куратору по Республике Коми Алексею Коробову – он присоединился к обсуждению по видеосвязи.

Анна Дёмина отметила, что для плодотворной работы всем региональным представителям необходимо объединиться, наладить взаимодействие с властью. Помочь в этом могли бы клуб стратегических инициатив и проектные офисы, где будущие предприниматели, лидеры и просто заинтересованные граждане могли бы проходить обучение, получать необходимые консультации, а, возможно, и готовые проекты для реализации. Региональный представитель предложила создать в регионе клуб стратегических инициатив и «Точки кипения».

Сергей Жеребцов, директор Центра развития предпринимательства Республики Коми, сообщил, что на базе Центра в ближайшее время откроется коворкинг, где могли бы проходить заседания клуба стратегических инициатив и обучающие семинары.

Депутат совета Сыктывкара Дмитрий Ильин рассказал, что активно взаимодействует с различными НКО, которые немало сделали для улучшения жизни в столице. Но своей задачей как регионального представителя АСИ он видит проецирование городских проектов на сельские территории. Он выразил надежду, что общественниками совместно с Правительством Коми и администрациями муниципалитетов будут найдены пути развития районов и республики в целом.

Игорь Булатов предложения региональных представителей поддержал. Он отметил, что все направления, которые предлагают эксперты АСИ, крайне важны для региона. Для республики будут интересны обучающие практики и предлагаемые агентством готовые проекты.

«Очень важно, чтобы вы выступили объединяющим звеном при реализации этих проектов, внедрении бизнес-кейсов и высокотехнологичных решений АСИ, - подчеркнул первый заместитель председателя Правительства Коми. - Используя возможности агентства, экспертное мнение специалистов республики, научного сообщества удастся разработать наиболее качественные и масштабные проекты, которые будут работать на развитие республики, на повышение качества жизни жителей».

Габова 2883